title: 2014/267/ЕС: Решение на Съвета от 6 май 2014 година относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

text:
               13.5.2014

               BG

               Официален вестник на Европейския съюз

               L 138/98

         РЕШЕНИЕ НА СЪВЕТА
   от 6 май 2014 година
   относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

      (2014/267/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 173, параграф 3 и член 182, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП.

               (3)

               В протокол 31 към Споразумението за ЕИП се съдържат разпоредби и условия относно сътрудничеството в специфични области извън четирите свободи.

               (4)

               Целесъобразно е да се разшири сътрудничеството на договарящите се страни по Споразумението за ЕИП, за да се включи Регламент (ЕС) № 1291/2013 на Европейския парламент и на Съвета (3).

               (5)

               Целесъобразно е да се разшири сътрудничеството между договарящите се страни по Споразумението за ЕИП, за да се включи Регламент (ЕО) № 1292/2013 на Европейския парламент и на Съвета (4).

               (6)

               Поради това Протокол 31 към Споразумението за ЕИП следва да бъде съответно изменен, за да се даде възможност това разширено сътрудничество да започне от 1 януари 2014 г.

               (7)

               Следователно позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да бъде приета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 6 май 2014 година.

            За Съвета

            Председател

         G. STOURNARAS

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  Регламент (ЕС) № 1291/2013 на Европейския парламент и на Съвета от 11 декември 2013 г. за установяване на „Хоризонт 2020“ — рамкова програма за научни изследвания и иновации (2014 — 2020 г.) и за отмяна на Решение № 1982/2006/ЕО (ОВ L 347, 20.12.2013 г., стр. 104).

      (4)  Регламент (ЕС) № 1292/2013 на Европейския парламент и на Съвета от 11 декември 2013 г. за изменение на Регламент (ЕО) № 294/2008 за създаване на Европейски институт за иновации и технологии (ОВ L 347, 20.12.2013 г., стр. 174).

         ПРОЕКТ

      РЕШЕНИЕ НА СЪВМЕСТНИЯ КОМИТЕТ НА ЕИП № …/2014
      от …
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Целесъобразно е да се разшири сътрудничеството на договарящите се страни по Споразумението за ЕИП, за да се включи Регламент (ЕС) № 1291/2013 на Европейския парламент и на Съвета от 11 декември 2013 г. за установяване на „Хоризонт 2020“ — рамкова програма за научни изследвания и иновации (2014—2020 г.) и за отмяна на Решение № 1982/2006/ЕО (1).

                  (2)

                  Целесъобразно е да се разшири сътрудничеството между договарящите се страни по Споразумението за ЕИП, за да се включи Регламент (ЕО) № 1292/2013 на Европейския парламент и на Съвета от 11 Декември 2013 г. за изменение на Регламент (ЕО) № 294/2008 за създаване на Европейски институт за иновации и технологии (2).

                  (3)

                  Поради това Протокол 31 към Споразумението за ЕИП следва да бъде съответно изменен, за да се даде възможност това разширено сътрудничество да започне от 1 януари 2014 г.,

            ПРИЕ НАСТОЯЩОТО РЕШЕНИЕ:
      Член 1
      Член 1 от Протокол 31 към Споразумението за ЕИП се изменя, както следва:

                  1.

                  Към параграф 5 се добавя следното:

                              „—

                                 32013 R 1291: Регламент (ЕС) № 1291/2013 на Европейския парламент и на Съвета от 11 декември 2013 г. за установяване на „Хоризонт 2020“ — рамкова програма за научни изследвания и иновации (2014—2020 г.) и за отмяна на Решение № 1982/2006/ЕО (ОВ L 347, 20.12.2013 г., стр. 104).
                              Лихтенщайн се освобождава от участие в програмата и от финансов принос към нея.“

                  2.

                  Към параграф 11, буква а) се добавя следното:
                  „, изменен с:

                              —

                                 32013 R 1292: Регламент (ЕС) № 1292/2013 на Европейския парламент и на Съвета от 11 декември 2013 г. за изменение на Регламент (ЕО) № 294/2008 за създаване на Европейски институт за иновации и технологии (ОВ L 347, 20.12.2013 г., стр. 174).“

                  3.

                  Текстът на параграф 11, буква б) се заличава.

            Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (3).
      То се прилага от 1 януари 2014 г.
      Член 3
      Настоящото решение се публикува в раздела за ЕИП и в притурката за ЕИП на Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  ОВ L 347, 20.12.2013 г., стр. 104.

         (2)  ОВ L 347, 20.12.2013 г., стр. 174.

         (3)  [Без отбелязани конституционни изисквания.] [С отбелязани конституционни изисквания.]


title: 2013/600/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2011 година

text:
               16.11.2013

               BG

               Официален вестник на Европейския съюз

               L 308/299

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2011 година
   (2013/600/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията за снабдяване към Евратом за финансовата 2011 година,

               —

               като взе предвид доклада на Сметната палата относно годишните отчети на Агенцията за снабдяване към Евратом за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0104/2013),

               1.

               Освобождава от отговорност генералния директор на Агенцията за снабдяване към Евратом във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на генералния директор на Агенцията за снабдяване към Евратом, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 171.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 41, 15.2.2008 г., стр. 15.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Агенцията за снабдяване към Евратом за финансовата 2011 година,

                  —

                  като взе предвид доклада на Сметната палата относно годишните отчети на Агенцията за снабдяване към Евратом за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол (A7-0104/2013),

                  A.

                  като има предвид, че Агенцията за снабдяване към Евратом („Агенцията“) е създадена в Люксембург през 1958 г.; като има предвид, че с Решение 2008/114/ЕО беше създаден нов устав за Агенцията и така тя се превърна в европейска агенция,

                  Б.

                  като има предвид декларацията на Сметната палата, че е получила достатъчна увереност, че годишните отчети на Агенцията за финансовата 2011 година са надеждни и че свързаните с тях операции са законосъобразни и редовни,

                  1.

                  Отбелязва, че през 2011 г. Агенцията не получи никаква субсидия за покриване на разходите по своите операции и че Комисията пое всички разходи, направени от Агенцията във връзка с изпълнението на бюджета ѝ за 2011 г.; отбелязва, че тази ситуация продължава още от създаването на Агенцията през 2008 г.

                  2.

                  Отбелязва, че при липсата на самостоятелен бюджет Агенцията фактически беше интегрирана в рамките на Комисията през 2011 г. и че тази ситуация противоречи на нейния устав.

                  3.

                  Все пак отбелязва, че през 2011 г. Комисията прие предложението за възстановяване на специален бюджетен ред (а именно бюджетен ред 32 01 06) за Агенцията и в резултат на това през 2012 г. тя получи от Комисията субсидия в размер на 98 000 EUR, с общ бюджет от 104 000 EUR (включително финансовите приходи) за 2012 г.; счита, че това представлява голямо постижение за решаването на текущите проблеми.

                  4.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (6) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 171.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 41, 15.2.2008 г., стр. 15.

         (5)  ОВ L 357, 31.12.2002 г., стр. 72.

         (6)  Приети текстове, P7_TA(2013)0134 (вж. страница 374 от настоящия брой на Официален вестник).


title: Решение (ЕС) 2016/409 на Съвета от 14 март 2016 година за назначаване на член и заместник-член, предложени от Кралство Испания, в Комитета на регионите

text:
               19.3.2016

               BG

               Официален вестник на Европейския съюз

               L 74/38

         РЕШЕНИЕ (ЕС) 2016/409 НА СЪВЕТА
   от 14 март 2016 година
   за назначаване на член и заместник-член, предложени от Кралство Испания, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), 2015/190 (2) и 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-жа Luisa Fernanda RUDÍ ÚBEDA се освободи едно място за член на Комитета на регионите.

               (3)

               След изтичането на мандата на г-н Roberto Pablo BERMÚDEZ DE CASTRO Y MUR се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за член:

                           —

                           Sr. D. Francisco Javier LAMBÁN MONTAÑÉS, Presidente de Aragón,

                     и

               б)

               за заместник-член:

                           —

                           Sr. D. Vicente GUILLÉN IZQUIERDO, Consejero de Presidencia del Gobierno de Aragón.

         Член 2
   Настоящото решение влиза в сила в деня на приемането му.

      Съставено в Брюксел на14 март 2016 година.

            За Съвета

            Председател

         M.H.P. VAN DAM

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: 2009/106/ЕО: Решение на Комисията от 6 февруари 2009 година за приключване на антидъмпинговата процедура относно вноса на някои потопени в горещ разтвор плосковалцувани продукти от стомана или желязо с метално покритие с произход от Китайската народна република

text:
               7.2.2009

               BG

               Официален вестник на Европейския съюз

               L 38/34

      РЕШЕНИЕ НА КОМИСИЯТА

   от 6 февруари 2009 година
   за приключване на антидъмпинговата процедура относно вноса на някои потопени в горещ разтвор плосковалцувани продукти от стомана или желязо с метално покритие с произход от Китайската народна република
   (2009/106/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) („основния регламент“), и по-специално член 9 от него,
   след консултации с консултативния комитет,
   като има предвид, че:
   1.   ПРОЦЕДУРА
   1.1.   Започване на процедурата

               (1)

               На 14 декември 2007 г. Комисията обяви с известие, публикувано в Официален вестник на Европейския съюз
                   (2) („известието за започване на процедура“), започването на антидъмпингова процедура относно внос в Общността на някои потопени в горещ разтвор плосковалцувани продукти от стомана или желязо с метално покритие, т.е. на:

                           —

                           плосковалцувани продукти от желязо или нелегирана стомана, поцинковани и/или покрити с алуминий (с изключение на електролитно поцинковани), обикновено класирани под кодове по КН 7210 41 00, 7210 49 00, 7210 61 00, 7210 69 00, 7212 30 00, 7212 50 61 и 7212 50 69,

                           —

                           плосковалцувани продукти от нелегирана стомана с широчина 600 mm или повече, поцинковани и/или покрити с алуминий (с изключение на неръждаема стомана, силициева електротехническа стомана, на продукти, които са само горещовалцувани или студеновалцувани, и на продукти, които са електролитно поцинковани), обикновено класирани под кодове по КН 7225 92 00 и ex 7225 99 00, и

                           —

                           плосковалцувани продукти от легирана стомана с широчина по-малко от 600 mm, поцинковани и/или покрити с алуминий (с изключение на неръждаема стомана, силициева електротехническа стомана, бързорежеща стомана, на продукти, които са само горещовалцувани или студеновалцувани, и на електролитно поцинковани продукти), обикновено класирани под кодове по КН 7226 99 30 и ex 7226 99 70,

                     с произход от Китайската народна република (наричани по-долу „разглеждания продукт“).

               (2)

               Антидъмпинговата процедура бе започната след жалба, подадена на 30 октомври 2007 г. от EUROFER („жалбоподателя“) от името на производители, които съставляват основен дял, в този случай над 25 % от цялото производство в Общността на някои потопени в горещ разтвор плосковалцувани продукти от стомана или желязо с метално покритие.

         1.2.   Заинтересовани страни и проверки на място

               (3)

               Комисията официално информира за започването на процедурата производителите износители в Китайската народна република (КНР), вносителите/ползвателите, за които е известно, че са засегнати, представителите на засегнатата страна износителка, производителите в потенциалните страни аналози, както и всички известни производители в Общността. Заинтересованите страни получиха възможност да изложат позициите си в писмена форма и да поискат да бъдат изслушани в рамките на срока, посочен в известието за започване на процедурата.

               (4)

               Предвид големия брой китайски производители износители и производители и вносители от Общността в известието за откриване на процедурата за определяне на дъмпинга се предвиждаше представителна извадка съгласно член 17 от основния регламент.

               (5)

               За да се даде възможност на производителите износители в КНР да представят заявление за третиране като дружество, работещо в условията на пазарна икономика (ТДПИ), или за индивидуално третиране (ИТ), ако желаят това, Комисията изпрати формуляри за исканията на производителите износители, за които е известно, че са засегнати, както и на властите в КНР.

               (6)

               Комисията изпрати въпросници на всички страни, за които е известно, че са засегнати, и получи отговори от седем включени в представителната извадка производители износители, от шест производители от Общността, от трима вносители, от седем ползватели от Общността и от един бразилски производител (Бразилия беше използвана за страна аналог). Седем сдружения на ползватели от Общността също представиха в писмена форма своите становища. Всички страни, представили заявление в определения срок и доказали съществуването на специални причини за изслушване, бяха изслушани.

               (7)

               Комисията потърси и провери цялата информация, която беше счетена за необходима за ТДПИ и за определянето на дъмпинга, произтичащата от него вреда и интереса на Общността. Направени бяха проверки на място в помещенията на следните дружества:

                           а)

                           производители от Общността:

                                       —

                                       Hellenic Steel Co., Солун, Гърция,

                                       —

                                       Ilva S.p.а., Милано, Италия,

                                       —

                                       Salzgitter AG, Salzgitter, Германия,

                                       —

                                       ThyssenKrupp Steel AG, Дуисбург, Германия;

                           б)

                           други производители в Общността:

                                       —

                                       Corus UK Ltd, Нюпорт, Обединено кралство,

                                       —

                                       ArcelorMittal Piombino S.p.а., Piombino, Италия;

                           в)

                           производители износители от КНР:

                                       —

                                       Changshu Xingdao Advanced Building Material Co., Changshu,

                                       —

                                       Changshu Everbright Material Technology Co., Changshu,

                                       —

                                       Bengang Steel Plates Co, Benxi,

                                       —

                                       BX Steel Posco Cold Rolled Sheet Co. Ltd., Benxi,

                                       —

                                       Angang Group International Trade Corporation, Anshan и свързаното му дружество Angang Group Hong Kong Co., Ltd. в Хонконг,

                                       —

                                       ANSC-TKS Galvanizing Co., Dallian,

                                       —

                                       International Economics & Trading Corporation WISCO, Wuhan и свързаното му дружество Wugang Trading Co. Ltd. в Хонконг;

                           г)

                           несвързани вносители:

                                       —

                                       Duferco SA, Лугано, Швейцария.

               (8)

               С оглед на необходимостта да се определи нормална стойност за производителите износители от КНР, на които може да не бъде предоставен статут на ТДПИ, бе направена проверка в помещенията на посоченото по-долу дружество, с цел да се определи нормалната стойност въз основа на данни от страна аналог, в този случай Бразилия:

                           д)

                           производител в страна аналог:

                                       —

                                       ArcelorMittal Vega, São Francisco do Sul, Бразилия.

         1.3.   Период на разследване

               (9)

               Разследването, свързано с дъмпинга и вредата, обхваща периода между 1 декември 2006 г. и 30 ноември 2007 г. (наричан по-долу „период на разследването“ или „ПР“). Разглеждането на тенденциите по отношение на оценката на вредата обхваща периода от 1 януари 2004 г. до края на периода на разследването (наричан по-долу „разглеждания период“).

         1.4.   Междинен доклад и последваща процедура

               (10)

               На 15 септември 2008 г. Комисията разкри пред заинтересованите страни междинен доклад, в който се излагат предварителните констатации по отношение на настоящата процедура, а именно, че разследването е установило съществуващ към дадения момент дъмпинг, но не е показало наличието на съществена вреда, и подчерта необходимостта от по-нататъшно разследване по отношение на възможната заплаха от причиняване на вреда. Въз основа на предварителните констатации беше счетено, че не е подходящо да се налага временно антидъмпингово мито, а да се продължи разследването. На всички страни беше дадена възможност да изпратят подходящи доказателствени материали и забележки по отношение на предварителните констатации. Желаещите страни получиха възможност да бъдат изслушани. Комисията продължи да търси и проверява цялата информация, която счете за необходима за изготвянето на своите окончателни констатации.

         2.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА

               (11)

               С писмо до Комисията от 11 декември 2008 г. жалбоподателят официално оттегли своята жалба. Според жалбоподателя, оттеглянето на жалбата е продиктувано от скорошните пазарни сътресения. С оглед на тези условия жалбоподателят не желае да бъде продължена процедурата за основана на обема заплаха от вреда, която се базираше на анализа на натрупани в миналото данни, които вече не отразяват напълно понастоящем съществуващите на пазара условия. Според жалбоподателя, при тези обстоятелства е за предпочитане да се отговори на нечестните причиняващи вреда търговски практики, ако такива бъдат констатирани, със започване на нова процедура, вместо да бъде продължена настоящата процедура, която не може напълно да обхване всички проблеми, пред които промишлеността на Общността трябва понастоящем да се изправи.

               (12)

               Жалбоподателят изрази становището, че като се вземат предвид последните промени в плана за стимулиране на износа на Китай, износът от Китай отново ще нарасне. С оглед на споменатата по-горе опасност жалбоподателят изрази желание Комисията активно да наблюдава вноса на разглеждания продукт и да бъде готова да започне в кратък срок нова процедура. Накрая жалбоподателят подчерта, че би било в интерес на Китай в бъдеще да наблюдава отблизо износа на разглеждания продукт, като гарантира отговорното поведение на китайските износители на международния пазар на стомана.

               (13)

               Следва да бъде отбелязано, че настоящото положение по отношение на разглеждания продукт както в ЕС, така и в Китай, се характеризира с безпрецедентна промяна в основните икономически съображения. Докато при настоящите обстоятелства е трудно да се направят обосновани предположения за развитието на пазара в краткосрочен и средносрочен план, изглежда също така, че икономическата ситуация е непостоянна и че появата на вредоносен дъмпинг не може да бъде изцяло изключена. Поради това бе счетено за целесъобразно да се наблюдава в близко бъдеще вносът в ЕС на разглеждания продукт с произход от КНР. Периодът на наблюдение не следва да надхвърля 24 месеца от датата на публикуване на известието за приключване на настоящата процедура. Комисията не изключва започването на ново разследване по отношение на същия продукт, ако и когато бъдат представени доказателства за нанасящ вреди дъмпинг, в съответствие с изискванията, посочени в съответните разпоредби на член 5 от основния регламент.

               (14)

               В съответствие с член 9, параграф 1 от основния регламент при оттегляне на жалба процедурата може да бъде прекратена, освен когато прекратяването не е в интерес на Общността.

               (15)

               В това отношение се отбелязва, че изложеният по-горе анализ на настоящото положение по отношение на разглеждания продукт и на възможно ново разследване в бъдеще не поставя под въпрос оттеглянето на жалбата от страна на жалбоподателя. Поради това Комисията счете, че настоящата процедура следва да бъде прекратена, тъй като при разследването не бяха открити никакви доводи, които да показват, че такова прекратяване не е в интерес на Общността. Заинтересованите страни бяха съответно информирани и им беше дадена възможност да направят коментар. Не бяха получени обаче коментари, които да променят настоящото решение.

               (16)

               Поради това Комисията заключи, че антидъмпинговата процедура относно вноса на някои потопени в горещ разтвор плосковалцувани продукти от стомана или желязо с метално покритие с произход от Китайската народна република следва да бъде прекратена без налагане на антидъмпингови мерки,

         РЕШИ:
   Член единствен
   Антидъмпинговата процедура относно вноса на някои потопени в горещ разтвор плосковалцувани продукти от стомана или желязо с метално покритие, т.е.:

               —

               плосковалцувани продукти от желязо или нелегирана стомана, поцинковани и/или покрити с алуминий (с изключение на електролитно поцинковани), обикновено класирани под кодове по КН 7210 41 00, 7210 49 00, 7210 61 00, 7210 69 00, 7212 30 00, 7212 50 61 и 7212 50 69,

               —

               плосковалцувани продукти от нелегирана стомана с широчина 600 mm или повече, поцинковани и/или покрити с алуминий (с изключение на неръждаема стомана, силициева електротехническа стомана, на продукти, които са само горещовалцувани или студеновалцувани, и на продукти, които са електролитно поцинковани), обикновено класирани под кодове по КН 7225 92 00 и ex 7225 99 00, и

               —

               плосковалцувани продукти от легирана стомана, с широчина по-малко от 600 mm, поцинковани и/или покрити с алуминий (с изключение на неръждаема стомана, силициева електротехническа стомана, бързорежеща стомана, на продукти, които са само горещовалцувани или студеновалцувани, и на електролитно поцинковани продукти), обикновено класирани под кодове по КН 7226 99 30 и ex 7226 99 70,

         с произход от Китайската народна република се прекратява.

      Съставено в Брюксел на 6 февруари 2009 година.

            За Комисията

         Catherine ASHTON

            Член на Комисията

      (1)  ОВ L 56, 6.3.1996 г., стр. 1.

      (2)  ОВ C 302, 14.12.2007 г., стр. 24.


Важна правна забележка

|

52007BP0117(02)

2. Решение на Европейския парламент от 24 април 2007 г. относно приключването на сметките във връзка с изпълнението на бюджета на Европейската агенция за околната среда за 2005 финансова година (C6-0391/2006 - 2006/2158(DEC))

Официален вестник n° 074 E , 20/03/2008 стр. 0209 - 0210

		2.Решение на Европейския парламент от 24 април 2007 г. относно приключването на сметките във връзка с изпълнението на бюджета на Европейската агенция за околната среда за 2005 финансова година (C6-0391/2006 — 2006/2158(DEC))Европейският парламент,- като взе предвид окончателния годишен отчет на Европейската агенция за околната среда за 2005 финансова година [1],- като взе предвид доклада на Сметната палата за окончателния годишен отчет на Европейската агенция за околната среда за 2005 финансова година заедно с отговора на Агенцията [2],- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент на Съвета (ЕО, Евратом) № 1605/2002 от 25 юни 2002 г. относно финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕИО) № 1210/90 на Съвета от 7 май 1990 г. за създаване на Европейска агенция за околната среда и Европейска мрежа за информация и наблюдение на околната среда [4], и по-специално — член 13 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално — член 94 от него,- като взе предвид член 71 и приложение V към своя правилник,- като взе предвид доклада на Комисията по бюджетен контрол и становището на Комисията по околната среда, общественото здраве и безопасност на храните (A6-0103/2007),1. Отбелязва, че окончателният годишен отчет на Европейската агенция за околната среда за финансовите 2004 г. и 2005 г. е, както следва:NB: Отклоненията при общата сума се дължат на закръгляване.Източник: Информация, подадена от Агенцията. Тази таблица обобщава данните, представени от Агенцията в годишния ѝ счетоводен отчет.[6](в 1000 EUR) |Отчет за приходите и разходите за финансовите 2004 г. и 2005 г. || 2005 | 2004 |ПриходиЕО субсидия | 34970 | 29658 |Други субсидии | 745 | 1998 |Банкова лихва | 153 | 126 |Приходи общо (а) | 35868 | 31782 |РазходиРазходи по дял 1 общо— Плащания | 13958 | 12447 |— Плащания — Приходи с определено предназначение | 207 | 2 |— Пренесени бюджетни кредити | 510 | 435 |— Пренесени бюджетни кредити — Приходи с определено предназначение | 343 | 66 |Разходи по дял 2 общо— Плащания | 2960 | 3451 [6] |— Плащания — Приходи с определено предназначение | 16 | |— Пренесени бюджетни кредити | 896 | 394 |— Пренесени бюджетни кредити — Приходи с определено предназначение | 63 | 0 |Разходи по дял 3 общо— Плащания | 8942 | 9543 |— Плащания — Приходи с определено предназначение | 841 | 14 |— Пренесени бюджетни кредити | 4075 | 4845 |— Пренесени бюджетни кредити — Приходи с определено предназначение | 1891 | 2419 |Разходи общо (б) | 34702 | 33616 |Нетен резултат за годината (а-б) | 1164 | -2822 |Пренесени и анулирани бюджетни кредити | 373 | 507 |Пренесени и анулирани възстановени суми | | 0 |Корекции за пренасяне от предходната година на бюджетни кредити, налични към 31.12 и произтичащи от приходи с определено предназначение | 2997 | 0 |Баланс, пренесен от предходната година | -6360 | -4190 |Анулирани приходи с определено предназначение | | 98 |Разлики в обменен курс | -7 | 3 |Отчитане, отнасящо се за предходни години | 0 | 43 |Баланс, пренесен към следващ период | -1832 | -6360 |2. Одобрява приключването на сметките на Европейската агенция за околната среда за финансовата 2005 г.;3. Възлага на своя председател да предаде настоящото решение до изпълнителния директор на Европейската агенция за околната среда, Съвета, Комисията и Сметната палата и да осигури публикуването му в Официален вестник на Европейския съюз (серия L).[1] ОВ C 266, 31.10.2006 г., стр. 1.[2] ОВ C 312, 19.12.2006 г., стр. 36.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 120, 11.5.1990 г., стр. 1. Регламент, последно изменен с Регламент (EО) № 1641/2003 (ОВ L 245, 29.9.2003 г., стр. 1).[5] ОВ L 357, 31.12.2002 г., стр. 72.[6] Включва 905823 EUR за данъци върху собствеността, платени на датската държава. Агенцията е на мнение, че сумата би трябвало да се върне.--------------------------------------------------


title: Решение (ЕС) 2017/1690 на Европейския парламент от 27 април 2017 година относно освобождаването от отговорност във връзка с изпълнението на бюджета на Агенцията на Европейския съюз за мрежова и информационна сигурност за финансовата 2015 година

text:
               29.9.2017

               BG

               Официален вестник на Европейския съюз

               L 252/267

         РЕШЕНИЕ (ЕС) 2017/1690 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Агенцията на Европейския съюз за мрежова и информационна сигурност за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за мрежова и информационна сигурност за финансовата 2015 година,

               —

               като взе предвид доклада на Сметната палата относно годишните отчети на Агенцията на Европейския съюз за мрежова и информационна сигурност за финансовата 2015 година, придружен от отговорите на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0062/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 526/2013 на Европейския парламент и на Съвета от 21 май 2013 г. относно Агенцията на Европейския съюз за мрежова и информационна сигурност (ENISA) и за отмяна на Регламент (ЕО) № 460/2004 (4), и по-специално член 21 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0115/2017),

               1.

               освобождава от отговорност изпълнителния директор на Агенцията на Европейския съюз за мрежова и информационна сигурност във връзка с изпълнението на бюджета на Агенцията за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на изпълнителния директор на Агенцията на Европейския съюз за мрежова и информационна сигурност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 138.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 165, 18.6.2013 г., стр. 41.

      (5)  ОВ L 328, 7.12.2013 г., стр. 42.


title: 2007/800/ЕО: Решение на Съвета от 5 юни 2007 година за подписване на Споразумение между Европейската общност и Република Турция за участие на Република Турция в работата на Европейския център за мониторинг на наркотиците и наркоманиите

text:
               8.12.2007

               BG

               Официален вестник на Европейския съюз

               L 323/23

         РЕШЕНИЕ НА СЪВЕТА
   от 5 юни 2007 година
   за подписване на Споразумение между Европейската общност и Република Турция за участие на Република Турция в работата на Европейския център за мониторинг на наркотиците и наркоманиите
   (2007/800/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 152 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Регламент (ЕИО) № 302/93 на Съвета от 8 февруари 1993 г. за създаване на Европейски център за мониторинг на наркотиците и наркоманиите (1) предвижда в член 13 центърът да бъде отворен за участие за страни извън Общността, които споделят интересите на Общността и тези на нейните държави-членки по отношение на целите и работата на центъра.

               (2)

               Комисията е договорила от името на Общността споразумение с Република Турция за участие на Република Турция в работата на Европейския център за мониторинг на наркотиците и наркоманиите.

               (3)

               При сключването му споразумението следва да бъде подписано от името на Общността,

         РЕШИ:
   Член 1
   Подписването на Споразумението между Европейската общност и Република Турция за участие на Република Турция в работата на Европейския център за мониторинг на наркотиците и наркоманиите се одобрява от страна на Общността при спазване на решението на Съвета относно сключването на въпросното споразумение.
   Текстът на споразумението е приложен към настоящото решение.
   Член 2
   Председателят на Съвета се упълномощава по силата на настоящото решение да определи лицето(ата), оправомощено(и) да подпише(ат) споразумението от името на Общността при сключването му.

      Съставено в Люксембург на 5 юни 2007 година.

            За Съвета

            Председател

         P. STEINBRÜCK

      (1)  ОВ L 36, 12.2.1993 г., стр. 1. Регламент, последно изменен с Регламент (ЕО) № 1651/2003 (ОВ L 245, 29.9.2003 г., стр. 30).
    ---documentbreak---

               8.12.2007

               BG

               Официален вестник на Европейския съюз

               L 323/24

         СПОРАЗУМЕНИЕ
   между Европейската общност и Република Турция за участие на Република Турция в работата на Европейския център за мониторинг на наркотиците и наркоманиите
   ЕВРОПЕЙСКАТА ОБЩНОСТ, наричана по-долу „Общността“,
   от една страна, и
   РЕПУБЛИКА ТУРЦИЯ, наричана по-долу „Турция“,
   от друга страна,
   същите наричани по-долу „договарящите се страни“,
   КАТО ПРИПОМНЯТ, че Европейският съвет в Люксембург през 1997 г. определи участието в програмите и агенциите на Общността като начин за ускоряване на предприсъединителната стратегия,
   КАТО ОТЧИТАТ, че с Регламент (ЕИО) № 302/93 (1) („Регламентът“) Общността е създала Европейски център за мониторинг на наркотиците и наркоманиите („Центърът“),
   КАТО ИМАТ ПРЕДВИД, че регламентът предвижда в член 13 Центърът да бъде отворен за страни извън Общността, които споделят интересите на Общността и тези на нейните държави-членки,
   КАТО ИМАТ ПРЕДВИД, че Турция споделя предвидените в регламента цели и задачи на Центъра, тъй като основна цел на тази страна е присъединяването към Европейския съюз,
   КАТО ИМАТ ПРЕДВИД, ЧЕ Турция приема задачите на Центъра, неговите методи на работа и приоритетни области на дейност, както са описани в регламента,
   КАТО ИМАТ ПРЕДВИД, че в Турция съществува подходяща институция, която да бъде свързана с Европейската информационна мрежа за наркотици и наркомании,
   СЕ СПОРАЗУМЯХА ЗА СЛЕДНОТО:
   Член 1
   Участие
   Турция участва изцяло в работата на Европейския център за мониторинг на наркотиците и наркоманиите („Центъра“) при условията, предвидени в настоящото споразумение.
   Член 2
   Европейска информационна мрежа за наркотици и наркомании
   1.   Турция е свързана с Европейската информационна мрежа за наркотици и наркомании („REITOX“).
   2.   Турция уведомява Центъра за основните елементи на своята национална информационна мрежа до 28 дни след влизането в сила на настоящото споразумение, включително за нейния национален център за мониторинг, и посочва всеки друг специализиран център, който би могъл да бъде полезен в работата на Центъра.
   Член 3
   Управителен съвет
   Управителният съвет на Центъра отправя покана до представител на Турция за участие в неговите заседания. Въпросният представител участва изцяло в работата без право на глас. В изключителни случаи управителният съвет може да свика заседание с участието само на представители на държавите-членки и на Европейската комисия по въпроси, които са от конкретен интерес за Общността и нейните държави-членки.
   Управителният съвет, след обсъждане с представители на Турция, ще изложи подробна схема за участието на същата в работата на Центъра.
   Член 4
   Бюджет
   Турция участва във финансирането на дейностите на Центъра в съответствие с разпоредбите на приложение I към настоящото споразумение, от което въпросното приложение е неразделна част.
   Член 5
   Защита и поверителност на данните
   1.   В случаите, когато въз основа на настоящото споразумение Центърът, в съответствие със законодателствата на Общността и на Турция, изпрати до турските власти лични данни, които не позволяват да се разпознаят физически лица, такива данни могат да бъдат използвани само за обявената цел и при предписаните от изпращащия орган условия.
   2.   Данни относно наркотиците и наркоманиите, предоставени от турските власти на Центъра, могат да бъдат публикувани при спазване на правилата на Общността и на Турция относно разпространението и поверителността на информацията. Лични данни не могат да бъдат публикувани, нито да стават достояние на обществеността.
   3.   Избраните специализирани центрове в Турция не са задължени да предоставят информация, класифицирана като поверителна съгласно турското законодателство.
   4.   По отношение на данни, предоставени от турските власти на Центъра, последният ще се съобразява с разпоредбите на член 6 от регламента.
   Член 6
   Правно положение
   Центърът има правосубектност в съответствие със законодателство на Турция и се ползва с най-широката правоспособност, която се признава на юридически лица съгласно турските закони.
   Член 7
   Отговорност
   Отговорността на Центъра се определя съгласно разпоредбите на член 16 от регламента.
   Член 8
   Привилегии и имунитети
   Турция прилага спрямо Центъра Протокола за привилегиите и имунитетите на Европейските общности, който — като приложение II към настоящото споразумение, представлява неразделна част от него.
   Член 9
   Правилник за длъжностните лица
   Чрез дерогация от член 12, параграф 2, буква а) от Условията за работа на другите служители на Европейските общности граждани на Турция, ползващи се с пълни граждански права, могат да бъдат наемани на работа по договор от изпълнителния директор на Центъра.
   Член 10
   Влизане в сила
   Договарящите се страни одобряват настоящото споразумение в съответствие с вътрешните си процедури.
   Настоящото споразумение влиза в сила на първия ден от месеца след датата, на която договарящите се страни си разменят уведомления, че са приключили процедурите, посочени в първа алинея.
   Член 11
   Валидност и прекратяване
   1.   Настоящото споразумение се сключва за неопределен срок. Срокът му изтича при присъединяването на Турция към Европейския съюз.
   2.   Всяка една от договарящите се страни може да денонсира настоящото споразумение, като нотифицира писмено другата страна. Действието на споразумението се прекратява шест месеца след датата на такава нотификация.

      Съставено в Брюксел на тридесети октомври две хиляди и седма година.
      Hecho en Bruselas, el treinta de octubre de dos mil siete.
      V Bruselu dne třicátého října dva tisíce sedm.
      Udfærdiget i Bruxelles, den tredivte oktober to tusind og syv.
      Geschehen zu Brüssel am dreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümnendal päeval Brüsselis.
      Έγινε στις Βρυξέλλες, στις τριάντα Οκτωβρίου δύο χιλιάδες επτά.
      Done at Brussels on the thiertieth day of October in the year two thousand and seven.
      Fait à Bruxelles, le trente octobre deux mille sept.
      Fatto a Bruxelles, addì trenta ottobre duemilasette.
      Briselē, divtūkstoš septītā gada trīsdesmitajā oktobrī.
      Priimta du tūkstančiai septintųjų metų spalio trisdešimtą dieną Briuselyje.
      Kelt Brüsszelben, a kétezer-hetedik év október harmincadik napján.
      Magħmul fi Brussell, fit-tletin-il jum ta' Ottubru tas-sena elfejn u sebgħa.
      Gedaan te Brussel, de dertigste oktober tweeduizend zeven.
      Sporządzono w Brukseli, dnia trzydziestego października roku dwa tysiące siódmego.
      Feito em Bruxelas, em trinta de Outubro de dois mil e sete.
      Încħeiat la Bruxelles, treizeci octombrie două mii șapte.
      V Bruseli dna tridsiateho októbra dvetisícsedem.
      V Bruslju, dne tridesetega oktobra leta dva tisoč sedem.
      Tehty Brysselissä kolmantenakymmenentenä päivänä lokakuuta vuonna kaksituhattaseitsemän.
      Som skedde i Bryssel den trettionde oktober tjugohundrasju.
      Brüksel'de, otuz Ekim ikibinyedi gününde yapilmiștir.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         Avrupa Topluluğu adina

         За Република Турция
         Por la Republica de Turquia
         Za Tureckou republiku
         For Republikken Tyrkiet
         Für die Republik Türkei
         Türgi Vabariigi nimel
         Για την Τουρκική Δημοκρατία
         For the Republic of Turkey
         Pour la République de Turquie
         Per la Repubblica di Turchia
         Turcijas Republikas vārdā
         Turkijos Respublikos vardu
         A Torök Köztársaság részéről
         Għar-Repubblika tat-Turkija
         Voor de Republiek Turkije
         W imieniu Republiki Turcji
         Pela República da Turquia
         Pentru Republica Turcia
         Za Tureckú republiku
         Za Republiko Turčijo
         Turkin tasavallan puolesta
         För Republiken Turkiet
         Türkiye Cumhuriyeti adina

      (1)  ОВ L 36, 12.2.1993 г., стр. 1. Регламент, последно изменен с Регламент (ЕО) № 1651/2003 (ОВ L 245, 29.9.2003 г., стр. 30).
   ПРИЛОЖЕНИЕ I
   ФИНАНСОВ ПРИНОС НА ТУРЦИЯ ЗА ЕВРОПЕЙСКИЯ ЦЕНТЪР ЗА МОНИТОРИНГ НА НАРКОТИЦИТЕ И НАРКОМАНИИТЕ

               1.

               Финансовият принос на Турция в общия бюджет на Европейския съюз за участие в Европейския център за мониторинг на наркотиците и наркоманиите („Центъра“) ще се увеличава прогресивно за период от четири години, през който дейностите ще бъдат поетапно въведени от Турция. Финансовите вноски, които следва да бъдат направени, са, както следва:

                                       —

                                       през първата година от участието

                           100 000 EUR

                                       —

                                       през втората година от участието

                           150 000 EUR

                                       —

                                       през третата година от участието

                           210 000 EUR

                                       —

                                       през четвъртата година от участието

                           271 000 EUR

                     Считано от петата година от участието годишните финансови вноски, платими от Турция на Центъра, се равняват на вноската за четвъртата година от участието, индексирана с процента на увеличение на отпусканата от Общността субсидия на Центъра.

               2.

               Турция може частично да използва помощта от Общността за изплащане на вноските на Центъра, като през първата година от участието могат да бъдат използвани максимум 75 % от финансирането на Общността, през втората година от участието — 60 %, и през следващите периоди — 50 %. В рамките на отделна програмна процедура исканите средства от Общността ще бъдат прехвърлени на Турция чрез отделен финансов меморандум. Останалата част от вноската се изплаща от Турция.

               3.

               Финансовото участие на Турция се управлява в съответствие с финансовия регламент, приложим към общия бюджет на Европейския съюз.
               Пътни и дневни разноски на представители и експерти на Турция, направени с цел участие в дейностите на Центъра или в срещи, свързани с изпълнението на работната програма на Центъра, се възстановяват от Центъра на същите основания и в съответствие с процедурите, които са в сила за държавите-членки на Европейския съюз към дадения момент.

               4.

               За първата календарна година от участието си Турция ще плати вноска, изчислена пропорционално от датата на включването ѝ до края на годината. През следващите години вноските ще се определят в съответствие с настоящото споразумение.

         ПРИЛОЖЕНИЕ II

      ПРОТОКОЛ ЗА ПРИВИЛЕГИИТЕ И ИМУНИТЕТИТЕ НА ЕВРОПЕЙСКИТЕ ОБЩНОСТИ
      ВИСОКОДОГОВАРЯЩИТЕ СЕ СТРАНИ,
      КАТО СЪЗНАВАТ, че по силата на член 28 от Договора за създаване единен Съвет и единна Комисия на Европейските общности тези Общности, както и Европейската инвестиционна банка се ползват на територията на държавите-членки с необходимите за изпълнението на тези задачи привилегии и имунитети,
      СЕ СПОРАЗУМЯХА за следните разпоредби, които са приложени към този договор:
      ГЛАВА I
      СОБСТВЕНОСТ, СРЕДСТВА, ИМУЩЕСТВА И ФУНКЦИОНИРАНЕ НА ЕВРОПЕЙСКИТЕ ОБЩНОСТИ
      Член 1
      Помещенията и сградите на Общностите са неприкосновени. Те не могат да бъдат подлагани на претърсване, реквизиция, конфискация или експроприиране. Собствеността и имуществата на Общностите не могат да бъдат подлагани на каквито и да било административни или правни ограничения без разрешение на Съда на Европейските общности.
      Член 2
      Архивите на Общностите са неприкосновени.
      Член 3
      Общностите, тяхното имущество, приходи и друга собственост се освобождават от всички преки данъци.
      Правителствата на държавите-членки, когато е възможно, вземат всички подходящи мерки, за да опростят или възстановят косвените данъци или данъците върху продажбите, включени в цената на движимата или недвижимата собственост, когато Общностите осъществяват за техни официални нужди съществени покупки, чиято цена включва данъци и такси от този вид. Тези разпоредби не се прилагат по такъв начин, че да предизвикат нарушаване на конкуренцията в рамките на Общностите.
      Не се предоставя освобождаване от данъците, таксите и задължения, които са свързани с такси за предоставяне на комунални услуги.
      Член 4
      Общностите са освободени от всички мита, забрани и ограничения върху вноса и износа по отношение на предмети, предназначени за тяхно официално ползване; с внесените по този ред предмети не могат да се извършват сделки на разпореждане, независимо дали срещу заплащане или не, на територията на държавата, в която са били внесени, освен при условия, одобрени от правителството на тази държава.
      Общностите са освободени и от всички мита, забрани и ограничения върху вноса и износа на техните публикации.
      Член 5
      Европейската общност за въглища и стомана може да използва всякакви видове платежни средства и да притежава сметки в каквато и да било парична единица.
      ГЛАВА II
      КОМУНИКАЦИИ И РАЗРЕШЕНИЯ ЗА ПРЕМИНАВАНЕ (LAISSEZ-PASSER)
      Член 6
      При техните официални комуникации и изпращането на всички техни документи институциите на Общностите се ползват на територията на всяка държава-членка с третирането, предоставяно от тази държава на дипломатическите мисии.
      Официалната кореспонденция и другите официални комуникации на институциите на Общностите не могат да бъдат подлагани на цензура.
      Член 7
      1.   На членовете и служителите на институциите на Общността може да бъде издадено разрешение за преминаване (laissez-passer) от председателите на тези институции, във форма, определена от Съвета, което се признава за документ, валиден за пътуване от органите на държавите-членки. Такива разрешения за преминаване (laissez-passer) се издават на длъжностни лица и други служители при условията, определени в Правилника за длъжностните лица и Условията за работа на другите служители на Общностите.
      Комисията може да сключва споразумения за признаването на тези разрешения за преминаване (laissez-passer) като документи, валидни за пътуване на територията на трети страни.
      2.   Разпоредбите на член 6 от Протокола за привилегиите и имунитетите на Европейската общност за въглища и стомана остават приложими спрямо членовете и служителите на институциите, които към момента на влизане в сила на настоящия договор притежават разрешение за преминаване (laissez-passer), предвидено в посочения член, докато се прилагат разпоредбите на параграф 1 от настоящия член.
      ГЛАВА III
      ЧЛЕНОВЕ НА ЕВРОПЕЙСКИЯ ПАРЛАМЕНТ
      Член 8
      Никакво административно или друго ограничение не може да бъде налагано върху свободното движение на членовете на Европейския парламент, които пътуват до или от мястото на заседанията на същия.
      На членовете на Европейския парламент по отношение на митническия и валутния контрол се предоставят:

                  а)

                  от тяхното собствено правителство — същите възможности както предоставяните на висшите длъжностни лица, които пътуват в чужбина във връзка с временни официални мисии;

                  б)

                  от правителствата на останалите държави-членки — същите възможности както предоставяните на представителите на чужди правителства, осъществяващи временни официални мисии.

            Член 9
      Членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им.
      Член 10
      По време на сесиите на Европейския парламент неговите членове притежават:

                  а)

                  на територията на тяхната собствена държава — имунитетите, предоставяни на членовете на националните парламенти;

                  б)

                  на територията на всяка друга държава-членка — имунитет от всякаква форма на задържане или съдебно производство.

            Имунитетът действа по подобен начин и по отношение на посочените по-горе членове по време на тяхното пътуване до и от мястото на заседанието на Европейския парламент.
      Не може да има позоваване на имунитета, когато член на Парламента бъде заловен в момента на извършване на нарушение и имунитетът не е пречка за Европейския парламент да упражни правото си за отнемане на имунитета на някой от неговите членове.
      ГЛАВА IV
      ПРЕДСТАВИТЕЛИ НА ДЪРЖАВИТЕ-ЧЛЕНКИ, КОИТО УЧАСТВАТ В РАБОТАТА НА ИНСТИТУЦИИТЕ НА ЕВРОПЕЙСКИТЕ ОБЩНОСТИ
      Член 11
      Представителите на държавите-членки, които участват в работата на институциите на Общностите, техните съветници и технически експерти при изпълнението на своите задължения и по време на пътуването си до и от мястото на заседанието се ползват с обичайните привилегии, имунитети и улеснения.
      Настоящият член се прилага също така и по отношение на членовете на консултативните органи на Общностите.
      ГЛАВА V
      ДЛЪЖНОСТНИ ЛИЦА И ДРУГИ СЛУЖИТЕЛИ НА ЕВРОПЕЙСКИТЕ ОБЩНОСТИ
      Член 12
      На територията на всяка държава-членка, независимо от тяхното гражданство, длъжностните лица и другите служители на Общностите:

                  а)

                  се ползват с имунитет по отношение на съдебни производства във връзка с осъществените от тях действия при изпълнението на служебните им задължения, включително за казаното или написаното от тях, при спазване на разпоредбите на съответните договори, от една страна, на разпоредбите за отговорността на длъжностните лица и другите служители по отношение на Общностите и, от друга страна, на компетентността на Съда да се произнася по спорове между Общностите и техните длъжностни лица и другите служители. Те продължават да се ползват с този имунитет и след като са престанали да заемат съответната длъжност;

                  б)

                  заедно със своите съпрузи и членовете на своите семейства на тяхна издръжка те не могат да бъдат подлагани на ограничения във връзка с имиграцията или към тях да бъдат прилагани формалностите за регистриране на чужденци;

                  в)

                  относно разпоредбите за притежаването и обмена на валута на тях трябва да бъдат предоставени същите улеснения, каквито обикновено се предоставят на длъжностните лица от международните организации;

                  г)

                  притежават правото да внасят безмитно своите мебели и вещи към момента на тяхното първо заемане на поста в съответната държава, както и правото безмитно да реекспортират своите мебели и вещи при изтичане на мандата им в тази държава, при спазване и в двата случая на условията, които се смятат за необходими от правителството на държавата, в която се упражнява това право;

                  д)

                  имат право да внасят безмитно лек автомобил за лична употреба, придобит или в държавата по тяхното последно постоянно пребиваване, или в държавата, чиито граждани са те, при условията на вътрешния пазар на тази държава, както и да го реекспортират безмитно при спазване във всеки един от случаите на условията, които се смятат за необходими от правителството на съответната държава.

            Член 13
      Длъжностните лица и другите служители на Общностите подлежат на данъчно облагане в полза на Общността върху изплатените им от Общностите заплати, надници и възнаграждения, в съответствие с условията и процедурата, приети от Съвета по предложение на Комисията.
      Те се освобождават от националните данъци върху заплатите, надниците и възнагражденията, които са им били изплатени от Общностите.
      Член 14
      За целите на прилагането на данъка върху дохода, на имуществения данък и на данъка върху наследството, както и за целите на прилагането на конвенциите за избягване на двойното данъчно облагане, сключени между държавите-членки на Общността, длъжностните лица и другите служители на Общността, които единствено поради изпълнение на задълженията им в служба на Общността установяват своето пребиваване на територията на държава-членка, различна от тази на тяхното местоживеене за данъчни цели по времето, когато са постъпили на работа в Общностите, се считат както в държавата на тяхното действително пребиваване, така и в държавата на местоживеене за данъчни цели, че са запазили местоживеенето си в последната държава, при условие че тя е член на Общностите. Тази разпоредба се прилага също така и спрямо съпруга/съпругата, доколкото последният/последната не упражнява някаква дейност срещу заплащане, и спрямо децата, които са на издръжка на и се намират под грижата на лицата, посочени в настоящия член.
      Движимата собственост, която принадлежи на лицата, посочени в предходния параграф, и е разположена на територията на държавата, където те временно пребивават, се освобождава от данък върху наследството в тази държава. С оглед определянето на данъка на тази собственост, тя се счита за намираща се в страната на местоживеене за данъчни цели, при спазване на правата на трети страни и при съобразяване с възможното прилагане на разпоредбите на международните конвенции за двойното данъчно облагане.
      Всяко местоживеене, което е било придобито единствено с цел изпълнението на задълженията по служба в други международни организации, не се взема предвид при прилагане на разпоредбите на настоящия член.
      Член 15
      Съветът с единодушие, по предложение на Комисията, установява схема за социалноосигурителните обезщетения на длъжностните лица и другите служители на Общностите.
      Член 16
      Съветът, като действа по предложение на Комисията и след като се консултира с останалите заинтересовани институции, определя категориите длъжностни лица и други служители, по отношение на които се прилагат изцяло или отчасти разпоредбите на член 12, член 13, втори параграф и член 14.
      Имената, ранговете и адресите на длъжностните лица и други служители, включени в тези категории, се съобщават периодично на правителствата на държавите-членки.
      ГЛАВА VI
      ПРИВИЛЕГИИ И ИМУНИТЕТИ НА МИСИИТЕ НА ТРЕТИ СТРАНИ, АКРЕДИТИРАНИ КЪМ ЕВРОПЕЙСКИТЕ ОБЩНОСТИ
      член 17
      Държавата-членка, на чиято територия се намира седалището на Общностите, предоставя обичайните дипломатически имунитети и привилегии на мисиите на трети страни, акредитирани към Общностите.
      ГЛАВА VII
      ОБЩИ РАЗПОРЕДБИ
      Член 18
      Привилегиите, имунитетите и улесненията се предоставят на длъжностните лица и на другите служители на Общностите единствено в интерес на Общностите.
      Всяка институция на Общностите се задължава да отнеме имунитета, предоставен на длъжностно лице или на друг служител, когато институцията смята, че отнемането на този имунитет не противоречи на интересите на Общностите.
      Член 19
      Институциите на Общностите за целите на прилагането на настоящия протокол си сътрудничат с компетентните органи на съответните държави-членки.
      Член 20
      Членове от 12 до 15 включително и член 18 се прилагат и спрямо членовете на Комисията.
      Член 21
      Членове от 12 до 15 включително и член 18 се прилагат и спрямо съдиите и генералните адвокати, секретарите и докладчиците към Съда на Европейските общности, без да се накърняват разпоредбите на член 3 от Протокола за статута на Съда на Европейските общности, които се отнасят до имунитета на съдиите и генералните адвокати от съдебно преследване.
      Член 22
      Настоящият протокол се прилага също и по отношение на Европейската инвестиционна банка, на членовете на нейните органи, на лицата от нейната администрация, както и на лицата, представители на държавите-членки, които участват в работата ѝ, без да се накърняват разпоредбите на протоколите, уреждащи нейния устав.
      Европейската инвестиционна банка, освен това, ще бъде обект на дерогация от каквито и да било фискални или подобни на тях задължения, свързани с увеличаването на капитала ѝ, както и от различни формални процедури, които това увеличение би наложило в държавата по седалището ѝ. Съответно прекратяването и ликвидацията ѝ не биха довели до никакво обременяване. Наред с това дейността на Банката и на нейните органи, когато тя се извършва при условията, определени в нейния устав, не следва да бъде обект на облагане с данък върху оборота.
      Член 23
      Настоящият протокол се прилага също и спрямо Европейската централна банка, членовете на нейните органи и служителите ѝ, без да се засягат разпоредбите на Протокола за устава на Европейската система на централните банки и Европейската централна банка.
      Европейската централна банка освен това е освободена от всякакви данъци или налози от подобен характер, свързани с увеличаването на нейния капитал, както и от различни формалности, които могат да бъдат свързани с такова действие в държавата, в която е седалището на банката. Дейностите на банката и нейните органи, осъществявани в съответствие с устава на Европейската система на централните банки и Европейската централна банка, не подлежат на облагане с данък върху оборота.
      Разпоредбите, споменати по-горе, се прилагат и спрямо Европейския паричен институт. Неговото прекратяване или ликвидация не могат да бъдат основание за какъвто и да било налог.

         В ПОТВЪРЖДЕНИЕ НА КОЕТО долуподписаните упълномощени представители подписаха настоящия протокол. Съставено в Брюксел на осми април хиляда деветстотин шестдесет и пета година.


title: Решение (ЕС) 2016/134 на Съвета от 16 ноември 2015 година относно позицията, която трябва да се заеме от името на Европейския съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, във връзка със замяната на протокол 2 относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход

text:
               2.2.2016

               BG

               Официален вестник на Европейския съюз

               L 25/60

         РЕШЕНИЕ (ЕС) 2016/134 НА СЪВЕТА
   от 16 ноември 2015 година
   относно позицията, която трябва да се заеме от името на Европейския съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, във връзка със замяната на протокол 2 относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Протокол 2 към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна (1) („Споразумението“), се отнася до определението на понятието „продукти с произход“ и до методите на административно сътрудничество.

               (2)

               В Регионалната конвенция за паневросредиземноморските преференциални правила за произход (2) („Конвенцията“) се определят разпоредби относно произхода на стоките, които се търгуват по силата на съответните споразумения, сключени между договарящите страни. В Програмата от Солун, приета от Европейския съвет през юни 2003 г., Босна и Херцеговина и другите участници в процеса на стабилизиране и асоцииране от Западните Балкани бяха поканени да се присъединят към системата на паневропейската диагонална кумулация на произход. Те бяха поканени да се присъединят към Конвенцията с решение на Евро-средиземноморската министерска конференция, проведена през октомври 2007 г.

               (3)

               Съюзът и Босна и Херцеговина подписаха Конвенцията съответно на 15 юни 2011 г. и на 24 септември 2013 г.

               (4)

               Съюзът и Босна и Херцеговина депозираха своя документ за приемане при депозитаря на Конвенцията съответно на 26 март 2012 г. и на 26 септември 2014 г. В резултат на това и съгласно член 10, параграф 3 от Конвенцията, тя влезе в сила за Съюза на 1 май 2012 г., а за Босна и Херцеговина — на 1 ноември 2014 г.

               (5)

               В член 6 от Конвенцията се предвижда всяка договаряща страна да вземе подходящи мерки, за да гарантира нейното ефективно прилагане. С оглед на това Съветът за стабилизиране и асоцииране, създаден със Споразумението, следва да приеме решение за замяна на протокол 2 към Споразумението с нов протокол, в който по отношение на правилата за произход се прави препратка към Конвенцията.

               (6)

               Следователно позицията на Съюза в рамките на Съвета за стабилизиране и асоцииране следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Европейския съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, във връзка със замяната на протокол 2 относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход, се основава на проекта на решение на Съвета за стабилизиране и асоцииране, приложен към настоящото решение.
   Внасянето на технически промени в проекта на решение на Съвета за стабилизиране и асоцииране може да бъде одобрено от представителите на Съюза в Съвета за стабилизиране и асоцииране, без да е необходимо допълнително решение на Съвета.
   Член 2
   Решението на Съвета за стабилизиране и асоцииране се публикува в Официален вестник на Европейския съюз.
   Член 3
   Настоящото решение влиза в сила в деня на приемането му.

      Съставено в Брюксел на 16 ноември 2015 година.

            За Съвета

            Председател

         F. MOGHERINI

      (1)  ОВ L 164, 30.6.2015 г., стр. 2.

      (2)  ОВ L 54, 26.2.2013 г., стр. 4.

      ПРОЕКТ НА
      РЕШЕНИЕ № … НА СЪВЕТА ЗА СТАБИЛИЗИРАНЕ И АСОЦИИРАНЕ EС — БОСНА И ХЕРЦЕГОВИНА
      от …
      за замяна на протокол 2 към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, относно определението на понятието „продукти с произход“ и методите на административно сътрудничество
      СЪВЕТЪТ ЗА СТАБИЛИЗИРАНЕ И АСОЦИИРАНЕ „EС — БОСНА И ХЕРЦЕГОВИНА“,
      като взе предвид Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна (1), и по-специално член 42 от него,
      като взе предвид протокол 2 към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, относно определението на понятието „продукти с произход“ и методите на административно сътрудничество,
      като има предвид, че:

                  (1)

                  Член 42 от Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна („Споразумението“), препраща към протокол 2 към Споразумението („протокол 2“), в който се определят правилата за произход и се предвижда кумулация на произход между Европейския съюз, Босна и Херцеговина, Турция и всички държави или територии, участващи в процеса на стабилизиране и асоцииране на Европейския съюз.

                  (2)

                  В член 39 от протокол 2 се посочва, че създаденият с член 115 от Споразумението Съвет за стабилизиране и асоцииране може да реши да измени разпоредбите на протокола.

                  (3)

                  Целта на Регионалната конвенция за паневросредиземноморските преференциални правила за произход (2) („Конвенцията“) е да замени протоколите относно правилата за произход, които са в сила между държавите от паневросредиземноморския регион, с единен правен акт. В Програмата от Солун, приета от Европейския съвет през юни 2003 г., Босна и Херцеговина и другите участници в процеса на стабилизиране и асоцииране от Западните Балкани бяха поканени да се присъединят към системата на паневропейската диагонална кумулация на произход. Те бяха поканени да се присъединят към Конвенцията с решение на Евро-средиземноморската министерска конференция, проведена през октомври 2007 г.

                  (4)

                  Европейският съюз и Босна и Херцеговина подписаха Конвенцията съответно на 15 юни 2011 г. и 24 септември 2013 г.

                  (5)

                  Европейският съюз и Босна и Херцеговина депозираха своите документи за приемане при депозитаря на Конвенцията съответно на 26 март 2012 г. и на 26 септември 2014 г. Вследствие на това, съгласно член 10, параграф 3 от Конвенцията, Конвенцията влезе в сила по отношение на Европейския съюз и Босна и Херцеговина съответно на 1 май 2012 г. и на 1 ноември 2014 г.

                  (6)

                  Поради това протокол 2 следва да бъде заменен с нов протокол, който съдържа препратка към Конвенцията,

            ПРИЕ НАСТОЯЩОТО РЕШЕНИЕ:
      Член 1
      Протокол 2 към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, относно определението на понятието „продукти с произход“ и методите на административно сътрудничество се заменя с текста в приложението към настоящото решение.
      Член 2
      Настоящото решение влиза в сила деня на приемането му.
      Прилага се от …

         Съставено в … на

               За Съвета за стабилизиране и асоцииране

               Председател

         (1)  ОВ L 164, 30.6.2015 г., стр. 2.

         (2)  ОВ L 54, 26.2.2013 г., стр. 4.

      ПРИЛОЖЕНИЕ
      Протокол 2
      относно определението на понятието „продукти с произход“ и методите на административно сътрудничество
      Член 1
      Приложими правила за произход
      1.   За целите на изпълнението на настоящото споразумение се прилагат допълнение I и съответните разпоредби от допълнение II към Регионалната конвенция за паневросредиземноморските преференциални правила за произход (1) („Конвенцията“).
      2.   Всички препратки към „съответното споразумение“ в допълнение I и в съответните разпоредби от допълнение II към Конвенцията се тълкуват като препратки към настоящото споразумение.
      Член 2
      Уреждане на спорове
      1.   При възникване на спорове във връзка с процедурите за проверка по член 32 от допълнение I към Конвенцията, които не могат да бъдат уредени между митническите органи, поискали проверката, и митническите органи, отговорни за извършването на тази проверка, тези спорове се отнасят до Съвета за стабилизиране и асоцииране.
      2.   Във всички случаи уреждането на спорове между вносителя и митническите органи на държавата вносител се извършва съгласно законодателството на същата държава.
      Член 3
      Изменения на протокола
      Съветът за стабилизиране и асоцииранеможе да вземе решение за изменение на разпоредбите на настоящия протокол.
      Член 4
      Оттегляне от Конвенцията
      1.   Ако Европейският съюз или Босна и Херцеговина изпрати писмено предизвестие до депозитаря на Конвенцията за намерението си да се оттегли от Конвенцията съгласно член 9 от нея, Европейският съюз и Босна и Херцеговина започват незабавно преговори по правилата за произход за целите на изпълнението на настоящото споразумение.
      2.   До влизането в сила на договорените нови правила за произход приложимите към момента на оттеглянето правила за произход, които се съдържат в допълнение I и, когато е уместно, в съответните разпоредби от допълнение II към Конвенцията, продължават да се прилагат към настоящото споразумение. Независимо от това от момента на оттеглянето правилата за произход, които се съдържат в допълнение I и, когато е уместно, в съответните разпоредби от допълнение II към Конвенцията, се тълкуват така, че да позволяват двустранна кумулация единствено между Европейския съюз и Босна и Херцеговина.
      Член 5
      Преходни разпоредби — кумулация
      Независимо от член 16, параграф 5 и член 21, параграф 3 от допълнение I към Конвенцията, когато кумулацията обхваща само държави от ЕАСТ, Фарьорските острови, Европейския съюз, Турция и участниците в процеса на стабилизиране и асоцииране, доказателството за произход може да бъде сертификат за движение EUR.1 или декларация за произход.

         (1)  ОВ L 54, 26.2.2013 г., стр. 4.


title: 2009/631/ЕО, Евратом: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Изпълнителната агенция за образование, аудиовизия и култура за финансовата 2007 година

text:
               26.9.2009

               BG

               Официален вестник на Европейския съюз

               L 255/27

      РЕШЕНИЕ НА ЕВРОПЕЙСКИЯ ПАРЛАМЕНТ

   от 23 април 2009 година
   относно освобождаването от отговорност във връзка с изпълнението на бюджета на Изпълнителната агенция за образование, аудиовизия и култура за финансовата 2007 година
   (2009/631/ЕО, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2007 година (1),

               —

               като взе предвид окончателните годишни отчети на Европейските общности по бюджетните операции през финансовата 2007 година — том I (SEC(2008) 2359 — C6-0415/2008) (2),

               —

               като взе предвид окончателните годишни отчети на Изпълнителната агенция за образование, аудиовизия и култура за финансовата 2007 година (3),

               —

               като взе предвид годишните доклади на Комисията до Европейския парламент и до Съвета относно последващите мерки във връзка с решенията за освобождаването от отговорност във връзка с изпълнението на бюджета за 2006 г. (COM(2008) 629, COM(2008) 628) и работните документи на службите на Комисията, придружаващи тези доклади (SEC(2008) 2579, SEC(2008) 2580),

               —

               като взе предвид съобщението на Комисията, озаглавено „Обобщение на резултатите от управлението на Комисията за 2007 г.“ (COM(2008) 338),

               —

               като взе предвид годишния доклад на Комисията до органа, който взема решение за освобождаване от отговорност във връзка с изпълнението на бюджета, относно вътрешните одити, проведени през 2007 г. (COM(2008) 499) и работния документ на службите на Комисията, придружаващ този доклад (SEC(2008) 2361),

               —

               като взе предвид доклада на Комисията относно отговорите на държавите-членки по годишния доклад на Сметната палата за финансовата 2006 година (COM(2008) 112),

               —

               като взе предвид Зелената книга за европейската инициатива за прозрачност, приета от Комисията на 3 май 2006 г. (COM(2006) 194),

               —

               като взе предвид Становище № 2/2004 на Сметната палата относно образеца за единен одиторски контрол (single audit) (и предложението относно рамката на Общността за вътрешен контрол) (4),

               —

               като взе предвид Съобщението на Комисията относно пътната карта за интегрирана рамка за вътрешен контрол (COM(2005) 252),

               —

               като взе предвид плана за действие на Комисията за интегрирана рамка за вътрешен контрол (COM(2006) 9), доклада на Комисията до Съвета, Европейския парламент и Сметната палата относно напредъка по плана за действие на Комисията за интегрирана рамка за вътрешен контрол (COM(2007) 86), както и работния документ на службите на Комисията, придружаващ този доклад (SEC(2007) 311),

               —

               като взе предвид първия шестмесечен доклад относно таблото с резултати за изпълнението на плана за действие на Комисията във връзка с интегрирана рамка за вътрешен контрол, публикуван на 19 юли 2006 г. (SEC(2006) 1009), съгласно искането на Парламента в неговата резолюция, придружаваща решението за освобождаване от отговорност във връзка с изпълнението на бюджета за финансовата 2004 година,

               —

               като взе предвид Становище № 6/2007 на Сметната палата относно годишните обобщения на одитите, извършвани от държавите-членки, „националните декларации“ от държавите-членки и одитната дейност на националните одитни органи по отношение на фондовете на ЕС (5),

               —

               като взе предвид плана за действие на Комисията за засилване на надзорните функции на Комисията при поделено управление на структурни действия (COM(2008) 97),

               —

               като взе предвид Съобщението на членовете на Комисията г-жа Hübner и г-н Špidla до Комисията за представяне на междинен доклад относно изпълнението на плана за действие за засилване на надзорните функции на Комисията при поделено управление на структурни действия (SEC(2008) 2756) и работния документ на службите на Комисията, придружаващ това съобщение (SEC(2008) 2755),

               —

               като взе предвид доклада на Комисията до Съвета, Европейския парламент и Сметната палата относно плана за действие на Комисията за интегрирана рамка за вътрешен контрол (COM(2008) 110), както и работния документ на службите на Комисията, придружаващ този доклад (SEC(2008) 259),

               —

               като взе предвид доклада на Сметната палата относно годишните отчети на Изпълнителната агенция за образование, аудиовизия и култура за финансовата 2007 година, придружен от отговорите на Агенцията (6),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (7),

               —

               като взе предвид Съобщението на Комисията от 16 декември 2008 г. относно общо разбиране на концепцията за допустим риск от грешки (COM(2008) 866) и работния документ на службите на Комисията, придружаващ това съобщение (SEC(2008) 3054),

               —

               като взе предвид препоръката на Съвета от 10 февруари 2009 г. относно освобождаването от отговорност на изпълнителните агенции за изпълнението на бюджета за финансовата 2007 година (5589/2009 — C6-0056/2009),

               —

               като взе предвид членове 274, 275 и 276 от Договора за ЕО, както и членове 179а и 180б от Договора за Евратом,

               —

               като взе предвид член 246 и следващи от Договора за ЕО, отнасящи се до Сметната палата,

               —

               като взе предвид международните одитни стандарти и международните счетоводни стандарти, по-специално приложимите за публичния сектор,

               —

               като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (8), и по-специално членове 145, 146 и 147 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (9), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно Стандартен финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (10) и по-специално член 66, първа и втора алинея от него,

               —

               като взе предвид Решение 2005/56/ЕО на Комисията от 14 януари 2005 г. за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета (11),

               —

               като взе предвид член 70 и приложение V към своя правилник,

               —

               като взе предвид доклада на Комисията по бюджетен контрол и становищата на другите заинтересовани комисии (A6-0168/2009),

               A.

               като има предвид, че съгласно член 274 от Договора за ЕО Комисията изпълнява бюджета на собствена отговорност съобразно принципа на доброто финансово управление;

               1.

               Освобождава от отговорност директора на Изпълнителната агенция за образование, аудиовизия и култура във връзка с изпълнението на бюджета на Агенцията за финансовата 2007 година.

               2.

               Представя своите забележки в резолюцията, която е неразделна част от решенията за освобождаване от отговорност във връзка с изпълнението на бюджета на Европейския съюз за финансовата 2007 година, раздел III — Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на бюджета на Европейския съюз за финансовата 2007 година, раздел III — Комисия, както и резолюцията, която е неразделна част от тези решения, съответно на директора на Изпълнителната агенция за образование, аудиовизия и култура, Съвета, Комисията, Съда на ЕО и Сметната палата, както и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ L 77, 16.3.2007 г., поправен в ОВ L 203, 3.8.2007 г., стр. 92.

      (2)  ОВ C 287, 10.11.2008 г., стр. 1.

      (3)  ОВ C 278, 31.10.2008 г., стр. 32.

      (4)  ОВ C 107, 30.4.2004 г., стр. 1.

      (5)  ОВ C 216, 14.9.2007 г., стр. 3.

      (6)  ОВ C 311, 5.12.2008 г., стр. 71.

      (7)  ОВ C 287, 10.11.2008 г., стр. 111.

      (8)  ОВ L 248, 16.9.2002 г., стр. 1.

      (9)  ОВ L 11, 16.1.2003 г., стр. 1.

      (10)  ОВ L 297, 22.9.2004 г., стр. 6.

      (11)  ОВ L 24, 27.1.2005 г., стр. 35.